
SC2020-_____________________________________________________________________                                                                       
REFERAT DE APROBARE A PROIECTULUI DE HOTARARE
 pentru aprobarea Studiului de Fundamentare, Caietului de Sarcini şi Contractul Cadru privind gestiunea delegată a serviciului 

„de Salubrizare pentru activitatatea de colectare a cadavrelor animalelor de pe domeniul public al Municipiului Timişoara precum şi din gospodăriile crescătorilor individuali de animale de pe raza Municipiului Timişoara şi  predarea acestora către unităţile de ecarisaj sau către instalaţiile de neutralizare”  

1. Descrierea situaţiei actuale

In prezent se află în derulare contractul cu nr.26/12.03.2019 “de delegare a gestiunii a serviciului de salubrizare pentru activitatatea de colectare a cadavrelor animalelor de pe domeniul public al Municipiului Timişoara precum şi din gospodăriile crescătorilor individuali de animale de pe raza Municipiului Timişoara şi  predarea acestora către unităţile de ecarisaj sau către instalaţiile de neutralizare” contract incheiat prin achizitie publica pe perioada de 1 an. 

Primăria Municipiului Timişoara,  prin activităţile derulate, s-a implicat în ultimii ani într-un amplu program de identificare, colectare, transportul şi neutralizare a cadavrelor de animale din toate cartierele oraşului. Acţiunea de colectare a cadavrelor se desfăşoară pe domeniul public de pe raza Municipiului Timişoara, considerată mare aglomerare urbană şi pol de creştere, ce reprezintă o importanţă deosebită sub aspect epidemiologic, dar şi un risc crescut, dacă nu sunt respectate anumite măsuri de protecţie a cetăţenilor, animalelor şi a mediului. O parte din măsurile ce trebuie respectate sunt prevăzute în actele normative specifice, iar altele ţin de competenţa profesională şi de conştiinciozitatea operatorilor. 

       Din analiza modului în care au fost efectuate acţiunile de identificare şi colectare a cadavrelor  în ultimii ani s-a constatat că pe raza Municipiului Timişoara, rezultă adesea cadavre de animale de diferite specii, dar mai ales de câini, pisici, cabaline, bovine şi păsări ca urmare a accidentelor de circulaţie, sau de altă natură sau din moartea naturală a animalelor fără stăpân şi a celor rătăcite, ca urmare a nesupravegherii acestora.   

       Colectarea şi neutralizarea tuturor cadavrelor şi a resturilor organice prezintă o importanţă deosebită sub aspect igienico-sanitar, activitate ce trebuie să se facă operativ şi în condiţii de siguranţă deplină. 

       Cadavrele, pot proveni în urma evoluţiei unor boli infecţioase sau parazitare, ce conţin agenţii etiologici ai acestor boli. În toate cazurile, chiar şi atunci când cauza morţii a fost de altă natură, neinfecţioasă, cadavrele şi resturile organice constituie un suport nutritiv pentru înmulţirea microorganismelor saprofite şi epifite şi a vectorilor de boli (insecte şi rozătoare). În plus, cadavrele şi resturile de origine animală, prin descompunere, emană produşi volatili cu miros dezagreabil şi afectează mediul înconjurător şi confortul olfactiv al cetăţenilor. 

       În vederea demarării procedurii pentru încheierea unui nou contract de delegare de gestiune a Serviciului de Salubrizare pentru activitatatea de colectare a cadavrelor animalelor de pe domeniul public al Municipiului Timişoara precum şi din gospodăriile crescătorilor individuali de animale de pe raza Municipiului Timişoara şi  predarea acestora către unităţile de ecarisaj sau către instalaţiile de neutralizare conform cerinţelor legislaţiei în vigoare, este necesar a se aproba Studiul de Fundamentare, Caietul  de Sarcini şi Contractul Cadru aferente serviciului mai sus menţionat. 

2. Schimbări preconizate şi rezultate aşteptate

     Prin acest proiect de hotărâre se urmăreste obtinerea unui serviciu  de salubrizare pentru activitatatea de colectare a cadavrelor animalelor de pe domeniul public al Municipiului Timişoara precum şi din gospodăriile crescătorilor individuali de animale de pe raza Municipiului Timişoara şi  predarea acestora către unităţile de ecarisaj sau către instalaţiile de neutralizare de o calitate optimă, eficientă din punct de vedere economic, realizând un raport calitate/preţ cât mai bun şi un echilibru între riscurile şi beneficiile asumate. 

3. Concluzii

Urmare a celor prezentate mai sus, considerăm necesară aprobarea Studiul de Fundamentare, Caietul de Sarcini şi Contractul Cadru în vederea delegării gestiunii serviciului de salubrizare pentru activitatatea de colectare a cadavrelor animalelor de pe domeniul public al Municipiului Timişoara precum şi din gospodăriile crescătorilor individuali de animale de pe raza Municipiului Timişoara şi  predarea acestora către unităţile de ecarisaj sau către instalaţiile de neutralizare în timp util pentru a asigura continuitatea serviciilor.

